Kameralar yo‘l chiziqlariga rioya qilmaslik, tezlikni oshirish, uyali telefondan foydalanish, xavfsizlik kamaridan foydalanmaslik kabi qoidabuzarliklarni qayd etishi mumkin. Foto: KUN.UZ Toshkent shahar hokimiyati tomonidan Avstriya davlatining Glans Gresselchaft Tashkent nomli korxonasi Alisher Navoiy ko‘chasini raqamlashtirish bo‘yicha taklifi o‘rganilmoqda. Poytaxt IIBB xabariga ko‘ra, hozirgi vaqtda ushbu korxonaga tegishli intellektual foto-videoni qayd etish kameralari yo‘l chiziqlariga rioya qilmaslik, tezlikni oshirish, uyali telefondan foydalanish, xavfsizlik kamaridan foydalanmaslik va boshqa qoidabuzarliklarni qayd etish imkoniyatiga ega. Agar uskunani sinovdan o‘tkazish muvaffaqiyatli bo‘lsa, u poytaxt yo‘llarining eng muammoli uchastkalarida paydo bo‘lishi mumkin. Toshkent shahar IIBB barcha yo‘l harakati ishtirokchilariga belgilangan qoidalarga amal qilishni tavsiya etgan.